बर’आ मोनसे गेदेर हारि। बे हारिहा मोनसे समाव रायजो दंमोन, राजा दंमोन। नाथाय सुथुरनि फाव फान्दायनायाव दिनै रायजोबो गैला, राजाबो गैला। हादराव गोबां हारिहानो बिदिनो रायजो आरो राजा गोमाजादोंमोनब्लाबो बिफोर बादि हारिफोरनो भारत संबिजिदनि 2 आरो 3 फारिलाइ बादियै भारतनि संबिजिदनि आवथायावनो आलादा हादरसा सोरजिनानै हारिखौ नायनो सुबिदा खालामनानै होदोंमोन। नाथाय बिदि रायजो आरो राजा गोमाजानाय हारिफोरनि गेजेराव बर’ हारिया गाव खुंथाय महरै जेबो सुबिदा मोनबोयाखैमोन। बिनि थाखायनो बै समनि माखासे बर’ सुबुंफोरा बर’जों लोगोसे ट्राइबेल हारिनि थामोनथानि थाखाय 1967 मायथाइनिफ्राय “पिटिसिए ” मुंनि आफादा ” उदयासल” मुंनि मोनसे आलादा ट्राइबेल हादरसा दाबि खालामो।